open-index/open-wikipedia-markdown huggingface dataset:
வேர்ப்பாலம்

thumb|314x314px|கிழக்கு காசி மலைப்பகுதியில் இரட்டை வேர் பாலம்

thumb|308x308px|கொங்தோங் கிராமத்துக்கு அருகில் உள்ள ஒரு வேர் பாலம்.

**வேர்ப்பாலம்** (*Living root bridges*) என்பது வடகிழக்கு இந்தியாவில் உள்ள மேகாலயாவின் தென் பகுதியில் உயிருள்ள மரங்களின் வேரைக் கொண்டு படிப்படியாக இயற்கையான முறையில் அமைக்கப்படும் பாலங்களாகும். இங்கு இரப்பர்  மரங்களின் (சீமை ஆல்) மேல் பக்கமாக உள்ள காற்று வேர்களை  கையால் வேண்டியவாறு வளைத்து முறுக்கி இணைத்து உருவாக்கப்படுகின்றன. ) இவ்வகை பாலங்கள் காசி மற்றும் ஜெய்ந்தியா மலைப்பகுதிக்கு இடையில் ஷில்லாங் பீடபூமி பகுதி மக்களால் அமைக்கப்படுகின்றன.

பாலம் அமைக்க வேண்டிய பகுதியில் வளைந்து கொடுக்கும் மர வேர்களை  முறுக்கி முறுக்கி ஆற்றின் மறுபுரம் நோக்கி செலுத்துகிறார்கள் வேர்கள் மறு கரையை அடைந்தது மண்ணைத் தொட்டு அங்கும் வேர் பரவுகிறது. இந்த வேர்களை பாக்கு மரத்தில் வெற்றிலைக் கொடிகள் சுற்றி செல்வதுபோல அமைக்கிறார்கள்.  இவ்வாறு ஆறுகளின் குறுக்காக  வைக்கப்பட்டு எதிர் பக்கதிதல் உள்ள சீமை அத்தி வேர்களை  குச்சி, கற்கள் ஆகியவற்றின் உதவியுடன் சீர்படுத்தி, நீரோடைகளுக்கு இடையே பாலம் அமைக்கப்படுகின்றது.  இந்த செயல்முறையில் பாலங்களை அமைக்க 15 ஆண்டுகள்வரை ஆகின்றது. இந்த பயனுள்ள உயிருள்ள வேர்ப் பாலத்தை அமைக்கும் நுட்பம் பல நூறு ஆண்டுகளாக பரிணாமித்து வந்துள்ளது. இந்த பாலம் மரங்களின் வேர் தடிமன் கூடகூட வலிமை மிக்கதாக மாறுகிறது. பாலத்தின் ஆயுள் மரங்களின் வேர் ஆரோக்கியமாக உள்ளவரை நீடிக்கிறது. நன்கு வளர்ந்த மேகாலயா வேர்ப் பாலங்கள் மிகவும் உறுதி வாய்ந்தவையாக இருக்கின்றன சில பாலங்கள் 50 பேர் வரை எடை தாங்கக் கூடியனவாகவும், சுமார் 30 மீட்டர் நீளம் கொண்டவையாகவும் உள்ளன. அவை வளர வாளர, நாளாக நாளாக வலு அதிகரிக்கின்றன. மேகாலயா வேர்ப் பாலங்களில் சில நூற்றாண்டுகள் பழமையானவையாகும். 

## வரலாறு
உள்ளூர் காசி மக்களுக்கு வாழும் வேர்ப் பாலங்கள் என்னும் பாரம்பரியம் எப்படி தொடங்கியது எப்படி தெரியும் என்பது தெரியவில்லை. சிரபுஞ்சி வேர்  பாலங்கள் பற்றிய பழைய குறிப்பு  லெப்டினன்ட் எச் யூல் அவர்களால் 1844 இல் வங்காளத்தின் ஆசியச் சமூகத்தின் இதழில் ஆச்சர்யத்துடன்  எழுதியுள்ளார்.

## மேற்கோள்கள்

பகுப்பு:இந்தியப் பாலங்கள்
பகுப்பு:மேகாலயாவில் போக்குவரத்து
நிக் வாலென்டே

**நிக் வாலென்டே** (*Nik Wallenda*) (பிறப்பு:சனவரி 24, 1979) அமெரிக்காவிலுள்ள மாபெரும் செங்குத்துப் பள்ளத்தாக்கின் உயரே இழுத்துக்கட்டிய 5 செ.மீ. தடிமன் கொண்ட உருக்குக் கயிற்றின் மீது 427 மீட்டர் தூரம் நடந்து மறுபக்கம் சென்றடைந்த சாதனையாளர் ஆவார்.

## வரலாற்றுச் சாதனை

இயற்கை உலக அதிசயங்களில் ஒன்றாகக் கருதப்படும் கிராண்ட் கன்யான் பள்ளத்தாக்கின் குறுக்கே நடந்த முதல் மனிதன் என்ற வரலாற்றுச் சாதனை படைத்தவர் நிக் வாலென்டே. இந்தச் சாதனையின்போது இவர் பாதுகாப்பு வலையோ கயிற்றால் உடலைப் பிணைக்கவோ செய்யவில்லை. சமன் செய்வதற்காக கையில் 20 கிலோ எடையுள்ள ஒரு கம்பு மட்டுமே கையில் வைத்திருந்தார். நிக் வாலென்டே  22 நிமிடம் 54 வினாடிகளில் இந்த 427 மீட்டர் தூரத்தைக் கடந்தார்.

## முந்தைய சாதனை
நிக் வாலென்டே 2012ஆம் ஆண்டு நயாகரா நீர்வீழ்ச்சியின் இரண்டு புறமும் இதே போல உருக்குக் கயிற்றைக் கட்டி கடந்து சென்றார்
## மேற்கோள்கள்

பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
பகுப்பு:1979 பிறப்புகள்
பகுப்பு:வாழும் மக்கள்
திருச்சிராப்பள்ளிப் போர், 1743

**திருச்சிராப்பள்ளிப் போர்** (Siege of Trichinopoly)  ஐதராபாத் நிசாம் படையினர், தஞ்சாவூர் மராத்திய அரசைக்  கைப்பற்றுவதற்காக 1743ல் நடந்த  போராகும். போரின் முடிவில் மராத்தியப் பேரரசின் திருச்சிராப்பள்ளியின்  ஆளுநர் முராரிராவ் கோர்படேயை வீழ்த்தி இசுலாமிய நிஜாம் அரசு 29 ஆகஸ்டு 1743ல் திருச்சிராப்பள்ளியைத் தற்காலிகமாகக் கைப்பற்றினர்.
 
## மேற்கோள்கள்

* Mehta, J. L. 
* Mackenna, P. J. et al. 

பகுப்பு:மராட்டியப் பேரரசு
பகுப்பு:தமிழகப் போர்கள்
பகுப்பு:18 ஆம் நூற்றாண்டில் இந்தியா
பகுப்பு:தஞ்சாவூர் மராத்திய அரசு
லலித்கிரி

**லலித்கிரி** (Lalitgiri) () (**நல்திகிரி** என்றும் அழைப்பர்), இந்தியாவின் ஒடிசா மாநிலத்தில் புவனேஸ்வர் நகரத்தின் அருகில் உள்ள மலையில் அமைந்த பண்டைய பௌத்த தூபிகள், சைத்தியங்கள், விகாரைகள், புத்தரின் சிற்பங்கள் கொண்ட தொல்லியல் வளாகம் ஆகும். உதயகிரி, கந்தகிரி குகைகளுக்கு அருகில் உள்ள லலித்கிரியில் பண்டைய பௌத்த  *புஷ்பகிரி பல்கலைக்கழகம்*  அமைந்திருந்தது. உதயகிரி, கந்தகிரி, லலித்கிரி எனும் மூன்று வளாகங்கள் வைர முக்கோணம் என அழைக்கப்படுகிறது.  இவ்விடத்தில் பண்டைய தாந்திரிக பௌத்த சமயப் பிரிவினர் இருந்தனர். தற்போது லலித்கிரி இந்தியத் தொல்லியல் ஆய்வகத்தின் பராமரிப்பில் உள்ளது.

## அமைவிடம்
 
லலித்கிரி, ஒடிசாவின் கட்டக் மாவட்டத்தின் மகாங்கா வருவாய் வட்டத்தில் கிழக்குத் தொடர்ச்சி மலையில் அமைந்துள்ளது. ஒடிசா மாநிலத் தலைநகரம் புவனேஸ்வரத்திலிருந்து 90 கிலோ மீட்டர் தொலைவிலும், கட்டக் நகரத்திலிருந்து 60 கிலோ மீட்டர் தொலைவிலும், உதயகிரி குகைகளிலிருந்து 5 கி மீ தொலைவிலும லலித்கிரி அமைந்துள்ளது. 

## வரலாறு
லலித்கிரி தொல்லியல் களம் முதலில் 1905ல் எம். எம். சக்கரவர்த்தி என்பவரால் கண்டறியப்பட்டது.
பின்னர் லலித்கிரியின் தொல்லியல் எச்சங்கள் கொல்கத்தா இந்திய அருங்காட்சியகத்தின் தொல்லியல் அறிஞர் ஆர். பி. சந்தா என்பவராலும், பின்னர் 1927 மற்றும் 1928ஆம் ஆண்டுகளில் இந்தியத் தொல்லியல் ஆய்வகத்தாலும், லலித்கிரியின் தொல்லியல் எச்சங்கள் ஆவணப்படுத்தப்பட்டது.

1937ல் இந்திய அரசு லலித்கிரி பௌத்த தொல்லியல் களம், பாதுக்காக்கப்பட்ட நினைவுச் சின்னமாக அறிவித்தது. 
1985 மற்றும் 1991ஆம் ஆண்டுகளில் மீண்டும் லலித்கிரி தொல்லியல் களத்தை, இந்தியத் தொல்லியல் ஆய்வகத்தால் அகழ்வாராய்ச்சி செய்யப்பட்டதன் முடிவுகளின் படி, லலித்கிரி பௌத்த தொல்லியல் களம் மௌரியர் காலத்திலிருந்து (கிமு 322–185) 13ஆம் நூற்றாண்டு வரை பராமரிக்கப்பட்டது எனக் கண்டறிந்தனர்..

1985ல் இந்தியத் தொல்லியல் ஆய்வகம், புஷ்பகிரியை மீண்டும் அகழ்வாராய்ச்சி செய்த போது, புஷ்பகிரி பௌத்த விகாரம் ஒன்று கண்டுபிடிக்கப்பட்டது.

## லலித்கிரியில் கிடைத்த தொல்லியல் எச்சங்கள்

லலித்கிரி அகழ்வாராய்ச்சியின் போது பெருந்தூபிகளும், பிக்குகள் பிரார்த்தனை செய்யும் சைத்தியங்களும், பிக்குகள் தங்கும் நான்கு விகாரங்களும், கௌதம புத்தர் மற்றும் போதிசத்துவரான அவலோகிதரின் கற்சிற்பங்கள் கண்டுபிடிக்கப்பட்டது.

மேலும் குசானர்கள் காலத்திய பிராமி எழுத்து கல்வெட்டுக்களும் கண்டுபிடிக்கப்பட்டது. 
லலித்கிரியில் கண்டுபிடிக்கப்பட்ட தொல்லியல் எச்சங்களைக் கொண்டு, லலித்கிரியில் அருங்காட்சியகம் அமைக்கப்பட்டுள்ளது. 

## இதனையும் காண்க
* பௌத்த தொல்லியற்களங்கள்
* பௌத்த யாத்திரைத் தலங்கள்

## மேற்கோள்கள்

## ஆதார நூற்கள்
*
*
*
*
*

## வெளி இணைப்புகள்
*Photos of Lalitgiri

பகுப்பு:பௌத்த யாத்திரைத் தலங்கள்
பகுப்பு:இந்தியத் தொல்லியற்களங்கள்
பகுப்பு:கட்டக் மாவட்டம்
பகுப்பு:பௌத்த கட்டிடங்கள்
பகுப்பு:ஒரிசாவில் உள்ள குகைகள்
பகுப்பு:ஒடிசாவின் வரலாறு
பகுப்பு:இந்தியக் குடைவரைக் கோயில்கள்
வெள்ளீயம்(II) சல்பேட்டு

**வெள்ளீயம்(II) சல்பேட்டு** *(Tin(II) sulphate)* என்பது SnSO4  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மம் ஆகும். இச்சேர்மம் வெண்மை நிறத்தில் காணப்படுகிறது. காற்றிலுள்ள ஈரப்பதத்தை அதிக அளவில் ஈர்த்து கரைசலாக உருவாகிறது. இப்பண்பை நீர்த்தல் என்பர். உலோக வெள்ளீயமும் தாமிர(II) சல்பேட்டும் இடப்பெயர்ச்சி வினையில் ஈடுபட்டு வெள்ளீய(II) சல்பேட்டை உருவாக்குகின்றன:

:Sn (திண்மம்) + CuSO4 (நீரிய) &rarr; Cu (திண்மம்) + SnSO4 (நீரிய).  

வெள்ளீயம்(II) சல்பேட்டு என்பது வெள்ளீயம்(II) அயனிகளுக்கு வசதியான ஆதார மூலமாக  இருக்கிறது. வெள்ளீயம்(IV) இனங்களால் மாசடையாமலும் இருக்கிறது.

## கட்டமைப்பு

திண்மநிலை கட்டத்தில் சல்பேட்டு அயனிகள் er by O-Sn-O பாலங்களால் ஒன்றுடன் ஒன்று இணைக்கப்படுள்ளன. வெள்ளீயம் அணுவில் மூன்று ஆக்சிசன் அணுக்கள் 226 பைக்கோ மீட்டரில் பட்டைக்கூம்பு அமைப்பில் அடுக்கப்பட்டுள்ளன. இதிலுள்ள O-Sn-O பிணைப்புக் கோணங்களின் அளவுகள் 79°, 77.1° மற்றும் 77.1° ஆகும். மற்ற Sn-O பிணைப்புகளின் நீளங்கள் 295-334 பைக்கோ மீட்டர்களாகும் . 

## மேற்கோள்கள்

 
பகுப்பு:வெள்ளீய சேர்மங்கள்
பகுப்பு:சல்பேட்டுகள்
பகுப்பு:கந்தகச் சேர்மங்கள்
லினி காக்சு

**லினி காக்சு** ( Lynne Cox 1957) என்பவர் அமெரிக்க நீச்சல் வீராங்கனை, நூலாசிரியர் மற்றும் நெறிப்படுத்தும் பேச்சாளர் ஆவார். ஐக்கிய அமெரிக்காவுக்கும் சோவியத் யூனியனுக்கும் இடையில் பெரிங் என்னும்  நீரிணையில் 1987 ஆகத்து 7 இல்  கடலில் நீச்சல் அடித்து, சாதனை படைத்தார். இதன் விளைவாக, நல்ல செயலாக, அந்தக் காலத்தில் அமெரிக்காவுக்கும் சோவியத் யூனியனுக்கும் இடையே  நிலவி வந்த பனிப்போரை நிறுத்துவதற்கு இவரது அருஞ்செயல் வசதியாக அமைந்தது.

அடுத்த ஆண்டில் அமெரிக்க அரசுத் தலைவர் ரானல்ட் ரேகன்  உடன் அணு சக்தி ஒப்பந்தம் ஆன போது சோவியத் யூனியன் தலைவர் மிக்கைல் கொர்பச்சோவ், லினி காக்சு செய்த சாதனையைப் பாராட்டிப் பேசினார்.

அமெரிக்காவின் லிட்டில் டியோமிட் தீவுக்கும், சோவியத் யூனியன் பிக் டியோமிட் தீவுக்கும் இடையில் உள்ள 2.7 மைல்கள்
தொலைவை 2 மணி 5 நிமிடங்களில் நீந்திக் கடந்தார். அப்பொழுதில் கடல் நீர் மிகவும் குளிர் நிலையில் இருந்தது.

## பிற சாதனைகள் வரலாறு

லினி காக்சுக்கு நீச்சல் பயிற்சி அளிக்கும் நோக்கத்துடன், நியூ ஆம்ப்சயரிலிருந்து கலிபோர்னியாவுக்கு இவருடைய பெற்றோர்கள் குடியேறினர். காக்சு தம் நண்பர்களுடன் கேடலினா தீவு கால்வாயை நீந்திக் கடந்தார். 
1972 மற்றும் 1973 ஆம் ஆண்டுகளில் இங்கிலாந்திலிருந்து பிரான்சு வரை இங்கிலீசு கால்வாயை இரண்டுமுறை காக்சு  நீந்திக் கடந்து சாதனை படைத்தார்.
1975இல் நியூசிலாந்தின் 16 கிலோமீட்டர் தொலைவு குக் நீரிணையில் 10 டிகிரி வெப்ப நிலை கடல் நீரில் நீந்தினார். இந்தச் சாதனை செய்த முதல் பெண் என்ற பெருமையைப் பெற்றார். 
சிலி நாட்டின் மகெல்லன் நீரிணையில் நீந்திய முதல் வீரர் என்றும் தென்னாப்பிரிக்காவில் கேப் ஆப் குட் ஹோப்பில் வெற்றி பெற்ற முதல் வீரர் என்றும் பெயர் பெற்றார்.
அண்டார்க்டிகா  கடலில் 1.6 கிலோமீட்டர் தொலைவு நீந்தினார். இதன் பட்டறிவு நிலைகளை ஸ்விம்மிங் டு அண்டார்க்டிகா என்னும் நூலில் விவரித்துள்ளார்.

## எழுதிய நூல்கள்
 
* ஸ்விம்மிங் டு அண்டார்க்டிகா (2004)
* கிரேசன் (2006)
* சவுத் வித் தி சண் (2011)
* ஓப்பன் வாட்டர் ஸ்விம்மிங் மானுவல் (2013)
* எலிசபெத் குவீன் ஆப் தி ஸீஸ் (2014)
* ஸ்விம்மிங் இன்  தி சிங்க் (2016)

## பெற்ற விருதுகள்

* 2014 இல் கலிபோர்னியா புத்தக விருதுகள்
* 2015 இல் இர்மா பிலாக் விருது
* ஆஸ்டிராய்ட் 37588 லினிகாக்சு என்று இவரைப் பெருமைப்படுத்திப் பெயர் சூட்டப்பட்டது.

## மேற்கோள்

பகுப்பு:நீச்சல் வீரர்கள்
பகுப்பு:1957 பிறப்புகள்
கோமதி ஆறு (உத்தரகண்ட்)

thumb|கோமதி ஆற்றங்கரையில் அமைந்த ரயூலியான் கிராமத்தின் தோற்றம்
**கோமதி ஆறு**, சர்ஜூ ஆற்றின் ஒரு துணை ஆறு ஆகும். இந்தியாவின் உத்தரகண்ட் மாநிலத்திலுள்ள பிதௌரகட் மாவட்டத்தில் உள்ள பைஜ்நாத் நகருக்கு அருகில் உள்ள பதட்கோட் நகரின் வடக்கில் உயர்ந்த சிவாலிக் மலையிலிருந்து கோமதி ஆறு உருவாகிறது.  கோமதி பாஜேஷ்வரில் சர்ஜூவுடன் இணைகிறது. பின்னர் காளி ஆற்றில் இணைந்து பஞ்சேஷ்வரை நோக்கி செல்கிறது.

கட்யூர் மன்னர்களின் பின் பரவலாக கட்யூர் பள்ளத்தாக்கு என அறியப்படும் கோமதி பள்ளத்தாக்கின் குமாவுன் மிகப் பெரிய வேளாண்மை பகுதியாகும். இந்த பள்ளத்தாக்கில் கறுர் மற்றும் பைஜ்நாத் ஆகிய முக்கிய நகரங்கள் அமைந்துள்ளன.

## மேற்கோள்கள்

பகுப்பு:உத்தராகண்டத்திலுள்ள ஆறுகள்
பகுப்பு:பிதௌரகட் மாவட்டம்
இலா

**இலா** (Ila)  () இந்து தொன்மவியலின் படி, சூரிய குலத்தின் இச்வாகு வம்ச நிறுவனரான வைவஸ்தமனுவின் மகன்களில் ஒருவர் ஆவார். ஒரு முறை **இலன்** வேட்டையாட காட்டிற்குச் சென்ற போது, காட்டின் ஒரு குறிப்பிட்ட இடத்தில் வரும் ஆண்கள் பெண்களாக மாற நேரிடும் எனும்  சாபத்தை அறியாத இளன், காட்டின் அக்குறிப்பிட்ட பகுதியில் சென்றதால்  பெண்னாக உருவமாற்றம் அடைந்தான் இளன். பெண்னாக மாறிய இளன், **இலா தேவி** என பெயர் சூட்டப்பட்டான்.

சந்திரனுக்கும் தாரைக்குப் பிறந்த புதன் தேவனுக்கும்- இலா தேவிக்கும் பிறந்தவர் புரூரவன் ஆவார்.

இலாவை வேதங்களில் நாவன்மைக்கான தேவதையாக, **இதா** () என்றும், புரூரவனின் தாயாகவும் குறிப்பிடப்படுகிறது.  
இலன் இலா எனும் பெண்னாக மாறிய நிகழ்வை லிங்க புராணம், இராமாயணம் மற்றும் மகாபாரதம் போன்ற இதிகாசங்களில் குறிப்பிடப்பட்டுள்ளது.

## புராண, இதிகாசங்களில் இலா
லிங்க புராணம் மற்றும் மகாபாரத காவியத்தின் படி, வைவஸ்தமனுவிற்கு பெண்னாகப் பிறந்தவர் *இலா*. பின்னர் வைவஸ்தமனு பெரும் வேள்வி செய்து  மித்திர வருண தேவதைகளின் உதவியால் இலா தேவி *பிரத்தியும்மன்*  எனும் ஆணாக மாறினாள். 
கூர்ம புராணம் மற்றும் அரி வம்சம், மார்கண்டேய புராணம், பாகவத புராணம் மற்றும் பத்ம புராணம் போன்ற புராணங்களின் படி, ஆண் குழந்தை பேறு அற்ற ஒரு பெற்றோர்கள், அகத்தியர் துணையுடன் மித்திர-வருண தேவர்களை வேண்டி பெரும் வேள்வி செய்தனர். வேள்விச் சடங்கில் குறை எற்பட்டதால்,  இலா எனும் பெண் குழந்தை பிறந்தது. 
சில புராணங்களின் படி, வைவஸ்தமனுவின் மனைவி சிரத்தா தேவி ஒரு பெண் குழந்தையை ஈன்றெடுக்க விரும்பினாள். சிரத்தா தேவியின் விருப்பத்திற்கிணங்க,  வசிட்டர் வேள்வி செய்தார். வேள்வியின் பயனால் வைவஸ்தமனுவின் மனைவியான *சிரத்தா தேவிக்கு* இலா எனும் பெண் குழுந்தை பிறந்தது.

ஆனால் இலாவின் தந்தையான வைவஸ்தமனு, வசிட்டரின் துணையுடன்  விஷ்ணு பகவானை வேண்டி, இலா எனும் தன் பெண் குழந்தையை,  இலன் எனும் பெயரில் ஆண் குழுந்தையாக மாற்றினார். ஆணாக மாறிய இலாவிற்கு *பிரத்தியும்மன்*  எனப் பெயரிடப்பட்டது. பிரம்மாண்ட புராணங்களில் பெண்னாகப் பிறந்த இலா இறுதி வரை பெண்னாகவே இருந்தாள் எனக் கூறுகிறது.

பிரஜாபதியான கர்தம மகரிஷியின் மகனே இலன் என இராமாயணம் கூறுகிறது. இராமாயணத்தின் உத்திரகாண்டத்தில் அஸ்வமேத யாகத்தின் பெருமைகளைக் கூறும் போது  இலாவின் கதை குறிப்பிடப்பட்டுள்ளது.

## இதனையும் காண்க
* புரூரவன்
* வைவஸ்தமனு

## அடிக்குறிப்புகள்

### ஆதார நூல்கள்
*
*
*
*
* 

பகுப்பு:இந்து தொன்மவியல் மாந்தர்
புள்ளியியல் எந்திரவியல்

**புள்ளியியல் எந்திரவியல்** (**Statistical Mechanics**) என்பது நிலையற்ற எந்திரவியல் தொகுதிகளின் சராசரிப் பண்புகளை நிகழ்தகவுக் கோட்பாட்டைப் பயன்படுத்தி ஆராயும் கோட்பாட்டு இயற்பியலின் ஒரு பிரிவாகும்.  பெரிய அளவிலான தொகுதிகளின் வெப்ப இயக்கவியல் பண்பாடுகளை ஆராய்வது புள்ளியல் எந்திரவியலின் மிகமுக்கிய பயன்பாடுகளில் ஒன்றாகும்.

## குறிப்புகள்

## உசாத்துணைகள்

பகுப்பு:இயற்பியல் கோட்பாடுகள்
பகுப்பு:இயற்பியல்

பகுப்பு:வெப்ப இயக்கவியல்
512 ( எண்கள்)

**512 என்ற** எண் இயல் எண்ணிக்கை 511          முன்னும் மற்றும் பின்னும்  513 உள்ளது 

512 ஒரு இரண்டின் வலு: 29 (2 9 சக்தி) மற்றும் கன சதுரம் , 8: 83.

அது பதினோராம் லேலண்ட் எண்.

512 மேலும் மூன்றாவது Dudeney (தன் விருப்ப எண்கள் ) எண்.

## சிறப்பு பயன்படுத்த கணினிகள்
512 பைட்டுகள் ஒரு பொதுவான வட்டு துறை அளவு, மற்றும் சரியாக ஒரு அரை கிபிபிட்டே (kibibyte)

இணைய தொடர் அரட்டை கட்டுப்படுத்துகிறது அளவு ஒரு செய்தியை 510 பைட், இது பொருந்துகிறது 512-பைட் ஃப்பர் போது இணைந்து செய்தி-கருவை CRLF வரிசை.

512 = 2·256 அதிக எண்ணிக்கையிலான உள்ளது கீற்றுகள், இது VGA  செனரேட்டர் பயன்படுத்த முடியும் பங்கிடவும்.

## இசை
லம்ப் கடவுள் பாடல் பதிவு "என்ற தலைப்பில் 512" தங்கள் 2015 ஆல்பம் *VII: ஸ்டர்ம் உண்ட் Drang*.

## குறிப்புகள்

பகுப்பு:முழு எண்கள்
269 (எண்கள்)

**269** (**இருநூற்று அறுபத்து ஒன்பது**) இயல் எண்.  இது  268 க்கும் 270 க்கும் இடையில் உள்ள எண் ஆகும். இது ஒரு பகா எண்  ஆகும் 

## கணிதம்
269 ஒரு இரட்டை பகா எண் (twin prime,)இது  ஒரு ராமானுஜன் பகா எண் .
அது பெரிய பிரதம காரணி 9!&#x20;+&#x20;1&#x20;=&#x20;362881,
மற்றும் சிறிய இயற்கையான  எண்ணிக்கை இருக்க முடியாது என்று குறிப்பிடப்படுகின்றன என நிர்ணயிக்கும் ஒரு 10&#x20;&#xD7;&#x20;10 (0,1)-அணி.

## மேலும் அறிய
* பகுதி குறியீடு 269
* கன்று 269 விலங்கு விடுதலை இயக்கம் 
* ஹவ்க்மூன்  (Hawkmoon) 269 பாப் பாடல் மூலம் U2
* பட்டியல் நெடுஞ்சாலைகள் எண் 269

## குறிப்புகள்

பகுப்பு:முழு எண்கள்
மனவாசி

இந்தியா, தமிழ்நாடு மாநிலத்தில் மணவாசி என்ற ஒரு கிராமம் உள்ளது. இது தென் இந்தியாவில் உள்ளது. கரூர் மற்றும் திருச்சி இடையில் அமைந்துள்ளது . அது அமைந்துள்ள மாவட்டம்  கரூர் மாவட்டம். இவ்வூரில் டோல் பிளாசா உள்ளது (கரூர் - திருச்சி நெடுஞ்சாலை).

## குறிப்புகள்

பகுப்பு:கரூர் மாவட்டத்திலுள்ள கிராமங்கள்
மோடெங் கணவாய்

**மோடெங் கணவாய்** (*Moteng Pass*) என்பது தென் ஆப்பிரிக்க எல்லைக்குள் அமைந்திருக்கும் லெசோத்தோ நாட்டின் மலோடி மலைகளில் 2820 மீட்டர் உயரத்தில் அமைந்துள்ள ஒரு செங்குத்தான கரடுமுரடான கணவாய் ஆகும். புத்தா-புத்தி நகரத்தை வைரச்சுரங்கம் உள்ள  நகரமான மோக்காட்லாங்- நகருடன் இணைக்கும் இரு கணவாய்களுள் ஒன்று மோடெங் கணவாய் ஆகும். மற்றொரு கணவாய் மாக்லசீலா கணவாய்  ஆகும் . கடுமையான பனிப்பொழிவின் காரணமாக குளிர்காலங்களில் இக்கணவாய்  பாதை அடிக்கடி மூடப்பட்டுவிடும். 7.9 கி.மீ, நீளம் கொண்ட இக்கணவாயின் இறுதி பகுதி பனிக்கட்டியால் நிரம்பியிருப்பதால் மிகவும் அபாயகரமானதாகக் கருதப்படுகிறது. 

## படத்தொகுப்பு

Moteng Pass 2809 meter.jpg|மோடெங் கணவாய்
Moteng Pass.jpg|மோடெங் கணவாயில் பனி, 24 சூலை 2016
Snowfall Lesotho 2.jpg|மோடெங் கணவாயில் பனி


## மேற்கோள்கள்

பகுப்பு:புவியியல்
பகுப்பு:லெசோத்தோ
பனி நிலம்

**பனி நிலம்** (*Ice field*) நீண்டு செல்லும் பாறை முகடுகள் அல்லது சிகரங்களைக் கொண்ட மலைத் தொகுதியில் உள்ள ஒன்றோடொன்று இணைக்கப்பட்ட பள்ளத்தாக்கு பனிப்பாறைகள் (மலைப் பனிப்பாறைகள் அல்லது ஆல்பைன் பனிப்பாறைகள் என்றும் அழைக்கப்படுகிறது) ஆகும்..  இவை பெரும்பாலும் குளிர்ந்த காலநிலை மற்றும் உலகின் அதிக உயரத்தில் காணப்படுகின்றன. பனி நிலம் உருவாக மலைப்பொழிவு உள்ளது.

இது பெரும்பாலும் பனிக்கட்டி நிறைந்த சுமார் 50,000 கி.மீ2 குறைவான பரப்பளவை கொண்ட ஒரு பகுதி. பனிப்பொழிவுகள் வழியாக நீண்டு செல்லும் அடித்தள மலைப்பாறையின் உயரமான சிகரங்கள் நுனாடாக்ஸ் என்று அழைக்கப்படுகின்றன. பனிக்கட்டிகள் ஆல்பைன் பனிப்பாறைகளை விட பெரியவை. பனி வயல்களின் நிலப்பரப்பு சுற்றியுள்ள நிலப்பரப்புகளின் வடிவத்தால் தீர்மானிக்கப்படுகிறது. அதே நேரத்தில் பனிக்கட்டிகள் அவற்றின் சொந்த வடிவங்களைக் கொண்டுள்ளன. பனிக்கட்டியின் நிலவியல்பு அதனைச் சுற்றியுள்ள நிலவடிவங்கள் தீர்மானிக்கின்றன.

## உருவாக்கம்

மிக அதிக அளவில் குவிந்திருந்த வெண்பனி, பல வருட அழுத்தம் மற்றும் உறைதலால் பனிக்கட்டியாக மாறிவிட்டதால் பனி நிலங்கள் உருவாகின. பனிப்படுக்கையை நிலவடிவங்கள் கட்டுப்படுத்தவில்லை, ஆனால் பனி நிலங்களை நிலவடிவங்கள் தீர்மானிக்கின்றன. குவிமாடம் இல்லாமல் இருப்பது பனி நிலங்களை பனிப்படுக்கையில் இருந்து வேறுபடுத்துகின்றது.

## உலகிலுள்ள சில பனிநிலங்கள்

### ஆசியா
இமயமலை மற்றும் அல்தாய் மலைகளில் (நடு ஆசியக் குடியரசுகள் மற்றும் சீனாவிற்கும் இடையில் இம்மலை எல்லையாக இருக்கின்றது) பல பனி வயல்களும் உள்ளன. கோபி பாலைவனத்தின் வடக்கு முனையில் அமைந்துள்ள யோலின் ஆம் பகுதியில் ஒரு மலைப் பள்ளத்தாக்கில் எதிர்பாராத பனி நிலம் ஒன்று அமைந்துள்ளது.

### ஓசியானியா

ஆத்திரேலியாவில் பனிநிலங்கள் இல்லை. நியூசிலாந்தில் சில பனி நிலங்கள் உள்ளன.

### ஐரோப்பா

ஐரோப்பாவின் பிரதான நிலப்பரப்பில் அமைந்துள்ள ஒரே மிகப்பெரிய பனி நிலம் நார்வேவில் உள்ளன. ஆல்ப்ஸில் பல சிறிய பனி வயல்களும், சுவீடன், அபினைன், பிரனீசு மற்றும் பால்கன் ஆகிய பகுதிகளில் நிரந்தர பனிக்கட்டியின் சிறிய எச்சங்களும் உள்ளன. 1913 இல் அந்தாலூசியாவிலுள்ள கோரல் டெல் வெலெட்டா பனிப்பாறை காணாமல் போனது. தற்போது பல்கேரியாவிலுள்ள *ஸ்னெஸ்னிகா* மட்டுமே கண்ட ஐரோப்பாவில் தென்கோடியில் எஞ்சியிருக்கும் நிரந்தர பனிப் புலம்  ஆகும்

### வட அமெரிக்கா

வட அமெரிக்காவில் ராக்கி மலையில் அமைந்துள்ள கொலம்பிய பனி நிலம் மிக முக்கியமான ஒன்றாகும்.

### தென் அமெரிக்கா

தென் அமெரிக்காவில் இரண்டு முக்கிய பனி நிலங்கள் உள்ளன. ஒன்று சிலி நாட்டிலும் மற்றொன்று அர்கெந்தீனா. இரு நாடுகளும் இதை பகிர்ந்து கொள்கின்றன்.

## மேற்கோள்கள்

பகுப்பு:புவியியல்
பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
அம்பை - 14 (நெல்)

**அம்பை - 14** (*ASD 14*) பிரபலமாக **பென்னை** (*Pennai*) எனப்படும் இந்த நெல் வகை, **டீ என் - 1** நெல் இரகத்தையும், **[[அம்பை - 1 (நெல்)|அம்பை - 1]]** நெல் இரகத்தையும், (*TN 1 / ASD 1*) இணைச் சேர்த்து உருவாக்கப்பட்ட தமிழ்நாட்டின் நெல் வகையாகும்.

## வெளியீடு
தமிழக நெல்லை மாவட்டத்தின், அம்பையில் அமைந்துள்ள தமிழ்நாடு நெல் ஆராய்ச்சி நிறுவனம் (*Rice Research Station, Ambasamudram*), 1970 ஆம் ஆண்டு, இவ்வகை நெல்லை வெளியிடப்பட்டதாக அறியப்படுகிறது.

## காலம்
குறுகியகால நெற்பயிர்களில் ஒன்றான இது, 110 - 105 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற குறுங்கால நெற்பயிர்கள், நவரை, சொர்ணவாரி, கார், குறுவை, மற்றும் பின்தாளடி போன்ற பட்டங்கள் (பருவங்கள்) ஏற்றதாக கூறப்படுகிறது.

## சாகுபடி
நீர்ப்பாசன வசதியுள்ள, தமிழகத்தின் அனைத்து மாவட்டங்களிலும், சாகுபடி செய்ய உகந்தப் பகுதியாக கூறப்படும் அம்பை - 14 நெல் வகை, புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது.

## சிறப்புப் பண்புகள்
* இந்த நெல் இரகம் ஒரு ஏக்கருக்கு 4800 கிலோவரை (* 4.8 t/ha*) மகசூல் தரக்கூடியது.
* இதன் நெற்பயிர், சாகுபடி செய்ய கார் பருவம் மிகவும் உகந்தது.
* இந்நேல்லின் அரிசி, சிவப்பு நிறத்தில் மிதமான தடித்த வடிவில் காணப்படுகிறது.

## இவற்றையும் காண்க
* பாரம்பரிய நெல்
* இயற்கை வேளாண்மை
* வேளாண்மை

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
சாநிக்ரோ 28

**சாநிக்ரோ 28** *(Sanicro 28)*  என்பது இரும்பின் கலப்புலோகம் ஆகும். சாநிக்ரோ 28 என்ற வணிகப்பெயர் கொண்ட இக்கலப்புலோகம் கலப்புலோகம் 28  என்ற பெயராலும் அழைக்கப்படுகிறது. இரும்புடன் நிக்கலும், குரோமியமும் சேர்க்கப்பட்டு இந்த உலோகக் கலவை தயாரிக்கப்படுகிறது. பெரும்பாலும் இது துருப்பிடிப்பதனால் ஏற்படும்  அரிப்பைத் தடுப்பதற்குப் பயன்படுத்தப்படும் ஒரு பொருளாகும். குறிப்பாக கந்தக அமிலம் மற்றும் [பாசுபாரிக் அமிலம்[[ ஆகியவற்றை சாநிக்ரோ 28 எதிர்க்கிறது. குறிப்பாக இயற்கை எரிவாயு மற்றும் எண்ணெய் போக்குவரத்து, அணு எரிபொருள் போக்குவரத்து, அமில உற்பத்தி மற்றும் போக்குவரத்து சேவைகள் போன்றவற்றில் பொதுவாக இக்கலப்புலோகம் பயன்படுத்தப்படுகிறது. 
இயைபு


== மேற்கோள்கள் ==


== மேலும் காண்க ==
*[துருவேறா எஃகு

பகுப்பு:கலப்புலோகங்கள்
தி இல்லசுடிரேட்டட் வீக்லி ஆப் இந்தியா

**தி இல்லசுடிரேட்டட் வீக்லி ஆப் இந்தியா** என்பது 1880 ஆம் ஆண்டில் இந்தியாவில் தொடங்கப்பட்ட ஆங்கில
கிழமை இதழ் ஆகும். முதலில் டைம்ஸ் ஆப் இந்தியா என்ற செய்தித்தாளின் வாரப்பதிப்பாக வெளி வந்தது. 1923 முதல் தி இல்லசுடிரேட்டட் வீக்லி ஆப் இந்தியா என்னும் பெயரில் அச்சாகி வெளி வந்தது. ஒரு நூற்றாண்டு வரலாற்றைக் கொண்டு விளங்கிய, தரமான பத்திரிகை எனக் கொண்டாடப்பட்ட இதழ் ஆகும். 1993 இல் இந்த ஆங்கில இதழ் நின்று விட்டது.

இந்த ஆங்கில இதழின் முதல் பதிப்பாசிரியர் ஏ.எஸ்.ராமன் ஆவார். எழுத்தாளர் குஷ்வந்த் சிங், எம். வி. காமத் மற்றும் பிரித்திசு நந்தி ஆகியோர் பிற்காலத்தில் ஆசிரியர்களாக இந்த இதழில் இருந்தார்கள்.
ஆர். கே. லட்சுமண், மரியோ மிராண்டா ஆகியோரின் கருத்துப் படங்கள் இந்த இதழில் தொடர்ந்து இடம் பெற்றன. 
## மேற்கோள்

## மேலும் பார்க்க

http://www.kamat.com/database/sources/weekly.htm காமத் இணைய தளம் 
பகுப்பு:இந்திய ஆங்கில இதழ்கள்
டெபொனர் (இதழ்)

thumb|மெகாசின் முகப்பு
**டெபொனர்** என்பது இந்தியாவில் பதிப்பாகி  1974 ஏப்பிரல் முதல் வெளிவந்த ஆங்கில மாத இதழ் ஆகும்.சுசில் சோமானி என்பவரால் இந்த இதழ் 1973 இல் தொடங்கப்பட்டது. அசோக் ராவ் கவி மற்றும் அந்தோணி வன் பிரபந் ஆசிரியர்களாக இருந்தார்கள். வினோத் மேத்தா என்ற எழுத்தாளரும் இந்த இதழின் ஆசிரியராக இருந்தார். இந்த இதழின் நடுப்பக்கத்தில் அரைகுறை ஆடையுடன் பெண்கள் படம் வழக்கமாக இடம் பெறும். 2005 ஆம் ஆண்டில் டெரெக் போஸ்  இந்த இதழின் ஆசிரியர் ஆனதும் அரை அம்மண படங்கள் நிறுத்தப்பட்டன.

## மேற்கோள்கள்

பகுப்பு:ஆங்கில இதழ்கள்
பகுப்பு:இந்திய ஆங்கில இதழ்கள்
ஆதனூர் தஞ்சாவூர்

இந்தியா.தமிழ்நாடு, நாகப்பட்டினம் மாவட்டம் வேதாரண்யம் தாலுகாவில் உள்ள ஆதனூர் கிராமம் ஆகும்.

## விளக்கப்படங்கள்
2001 மக்கள் தொகை கணக்கெடுப்பின்படி, அச்சம்பட்டி மக்கள் தொகையில் மொத்தம்  2587 அதில்  1327 ஆண்களுக்கும்  1260 பெண்களும் வாழ்கின்றனர். . பாலின விகிதம் இருந்தது 950. கல்வியறிவு விகிதம் இருந்தது 64.53 உள்ளது. 

## குறிப்புகள்
* 
பகுப்பு:தஞ்சாவூர் மாவட்டத்திலுள்ள கிராமங்கள்
அரீனியம் அயனி

[வலது|thumb|200x200px|[பந்து-குச்சி ஒப்புரு|பென்சீனியம் அயனியின் பந்து-குச்சி ஒப்புரு ]]
கரிம வேதியியலில் **அரீனியம் அயனி ** (Arenium ion) என்பது வளைய எக்சாடையீனைல்  நேரயனி ஆகும். இந்த அயனி எதிர்மின்னியைக் கவரக்கூடிய அரோமேடிக் பதிலியீட்டு வினைகளில் ஒரு வினைசெயல்மிக்க இடைநிலைப் பொருளாகத் தோன்றுகிறது. வரலாற்றுக் காரணங்களுக்காக இந்த அயனியானது  **வேலண்ட் இடைநிலைப்பொருள்** அல்லது **சிக்மா அணைவுரு** அல்லது **σ-அணைவுரு **எனவும் அழைக்கப்படுகிறது. புரோட்டான் ஏற்றப்பட்ட பென்சீனான **பென்சீனியம் அயனி**  (C6H7+), மிகச்சிறிய அரீனியம் அயனியாகும்.
: 400x400px|benzenium ion
இரண்டு ஐதரசன் அணுக்களானவை பென்சீன் வளையத்திற்கு செங்குத்தான தளத்தில் உள்ள  ஒரு கார்பன் அணுவுடன் பிணைக்கப்பட்டுள்ளன. அரீனியம் அயனியானது நேர்மின்சுமையின் π பரவலாக்கத்தைக் கொண்டிருப்பதன் காரணமாக ஒப்பீட்டளவில் நிலைத்தன்மை உடையதாக இருப்பினும் தொடர்ந்து அரோமேட்டிக் தன்மையைப் பெற்றிருப்பதில்லை. நேர்மின்சுமையானது அமைப்பில் உள்ள 3 கார்பன் அணுக்களுக்குள் பரவலாக்கப்பட்டுள்ளது. இந்த நிகழ்வு பின்வரும் உடனிசைவு அமைப்புகள் குறித்த படத்தில் விளக்கப்பட்டுள்ளது : 
: 450x450px|Arenium Ion Resonance structures
எதிர்மின் கருக்கவர் அணைவானது அரீனியம் அயனியின் நிலைப்புத்தன்மைக்குப் பங்களிக்கலாம். 

பென்சீனானது கார்போரேன் மீவீரிய அமிலத்தால்  H(CB11H(CH3)5Br6). புரோட்டானேற்றம் செய்யப்படும் போது, பென்சீனியம் அயனியானது ஒரு நிலைத்தன்மையுள்ள  சேர்மமாக பிரித்தெடுக்கப்படலாம். பென்சீனியம் உப்பானது 150°செ வரையிலும் படிக நிலையில் வெப்பத்திற்கெதிரான நிலைப்புத்தன்மை கொண்டதாகும்.  X-கதிர் படிக ஆய்வியல் மூலமாக கண்டறியப்பட்ட பிணைப்பு நீளமானது வளையஎக்சாடையீனைல் நேரயனியின் அமைப்புக்கான பிணைப்பு நீளத்துடன் சமமானதாக உள்ளது.

ஆய்வொன்றில், மெதிலீன் அரீனியம் அயனியானது உலோக அணைவாக்கத்தின் மூலம் நிலைப்புத்தன்மை உடையதாக மாற்றப்பட்டுள்ளது தெரிய வருகிறது:
: 400x400px|Methylene arenium ion
இந்த வினையின் வரிசையில், R-Pd(II)-Br ஆனது தொடக்க வினைப்பொருளாக **(1)** உள்ளது. இது TMEDA யினால் நிலைப்புத்தன்மை உடையதாக  மாற்றப்பட்டு dppe ஆல் உலோக அணைவாக **(2)** மாற்றப்படுகிறது. மெத்தில் முப்புளோரோமெத்தேன்சல்போனைட்டின் எதிர்மின்னி கவர் தாக்குதல் காரணமாக மெதிலீன் அரீனியம் அயனிைய உருவாக்குகிறது. (**3)** ( X-கதிர் படிகவியல் ஆய்வின்படி  நேர்மின் சுமையானது அரோமேட்டிக் வளையத்தில் p-  அமைவிடத்தில் வளையத்தின் தளத்திலிருந்து  6° அளவிற்கு விலகலடைந்துள்ள மெதிலீன் தொகுதியுடன் காணப்படுகிறது). முதலில் நீருடனும் பிறகு டிரைஎதிலமீனுடனுமான வினையானது, ஈதர் தொகுதியை நீராற்பபகுப்பு செய்கிறது.

## மேற்கோள்கள்

பகுப்பு:கரிம நேர்மின்னயனிகள்
பகுப்பு:வினை இடைநிலைப்பொருட்கள்
அகரமாங்குடி

**அகரமாங்குடி **கிராமம் என்பது பாபநாசம் தாலுகா , தஞ்சாவூர் மாவட்டம், தமிழ்நாடு, இந்தியா 

## விளக்கப்படங்கள்
2001 மக்கள் தொகை கணக்கெடுப்பின்படி, அகரமாங்குடி மொத்த மக்கள் தொகையில் 2300 கொண்டு 1171 ஆண்களுக்கும்  1260 பெண்களும் உள்ளனர். பாலின விகிதம் இருந்தது 950. கல்வியறிவு விகிதம் இருந்தது 72.5.

## குறிப்புகள்
* 
பகுப்பு:தஞ்சாவூர் மாவட்டத்திலுள்ள கிராமங்கள்
பொட்டாசியம் பைசல்பேட்டு

**பொட்டாசியம் பைசல்பேட்டு** *(Potassium bisulphate)* என்பது KHSO4 என்ற மூலக்கூற்று வாய்ப்பாடு கொண்ட ஒரு கனிம வேதியியல்  சேர்மமாகும். கந்தக அமிலத்தினுடைய பொட்டாசியம் அமில உப்பாக இது கருதப்படுகிறது. 

## இயற்கைத் தோற்றம்
மெர்காலைட்டு என்ற கனிம வடிவ பொட்டாசியம் பைசல்பேட்டு மிக அரிதாகத் தோன்றுகிறது. மிசெனைட்டு என்ற சிக்கலான கனிம வடிவத்திலும் பொட்டாசியம் பைசல்பேட்டு காணப்படுவதுண்டு. 

## தயாரிப்பு
கந்தக அமிலத்தை சம அளவு மோலார் அடர்த்தியுள்ள பொட்டாசியம் ஐதராக்சைடுடன் சேர்த்து நடுநிலையாக்கல் வினைக்கு உட்படுத்தினால் பொட்டாசியம் பைசல்பேட்டு உருவாகிறது 

: H2SO4 + KOH → KHSO4 + H2O

கந்தக அமிலத்துடன் பொட்டாசியம் சல்பேட்டுடன் சேர்த்து வினைபுரியச் செய்வதாலும் பொட்டாசியம் பைசல்பேட்டு உருவாகிறது:

: H2SO4 + K2SO4 → 2 KHSO4

பொட்டாசியம் நைட்ரேட்டிலிருந்து நைட்ரிக் அமிலம் தயாரிக்கும் வினையில் முக்கியமான உடன் விளைபொருளாகவும் பொட்டாசியம் பைசல்பேட்டு உருவாகிறது:

: KNO3 + H2SO4 → KHSO4 + HNO3

## வேதிப்பண்புகள்

பொட்டாசியம் பைசல்பேட்டு வெப்பச்சிதைவு அடைவதால் பொட்டாசியம் பைரோசல்பேட்டும் தண்ணீரும் உருவாகின்றன

: 2 KHSO4 → K2S2O7 + H2O

Temperatures above 600&nbsp;°செல்சியசு வெப்பநிலைக்கு மேல் பொட்டாசியம் பைசல்பேட்டு சிதைவடைந்து பொட்டாசியம் சல்பேட்டையும் கந்தக மூவாக்சைடையும் உருவாக்குகிறது. :

: 2 KHSO4 → K2SO4 + SO3 + H2O

## பயன்கள்
பொட்டாசியம் பைசல்பேட்டு பகுப்பாய்வு வேதியியலில் ஒரு சிதைக்கும் முகவராகப் பயன்படுத்தப்படுகிறது அல்லது பொட்டாசியம் பெர்சல்பெட்டு என்ற வலிமையான ஆக்சிசனேற்றி தயாரிப்பில் ஒரு முன்னோடிச் சேர்மமாகப் பயன்படுகிறது
.

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:சல்பேட்டுகள்
பகுப்பு:அமில உப்புகள்
1598 இல் இந்தியா

**1598 இல் இந்தியாவில் **நடந்த நிகழ்வுகள்.

## நிகழ்வுகள்

## பிறப்பு
* ஜனவரி 12 – சிவாஜியின் தாய் ஜீஜாபாய், (இறந்தார் 1674)

## மரணங்கள்
* நான்காவது சீக்கிய குரு குரு ராம் தாஸின் மனைவியும், ஐந்தாவது சீக்கிய குரு குரு அர்ஜான் தேவ்வின் தாயும் மற்றும் மூன்றாவது சீக்கிய குரு குரு அமர் தாஸ் ஆகியோரின் மகளுமமான பீபி பானி என்றும் அழைக்கப்படுபவா் இறந்தாா்.(1535 இல் இறந்தாா்)

## மேலும் காண்க
* இந்திய வரலாற்றின் காலக்கோடு

## மேற்கோள்கள்

பகுப்பு:ஆண்டு வாரியாக இந்தியா
பகுப்பு:1598
அம்பை - 16 (நெல்)

**அம்பை - 16** (*ASD 16*) எனப்படும் இந்த நெல் வகை, **ஆடுதுறை - 31** நெல் இரகத்தையும், **கோவை - 39** நெல் இரகத்தையும், (*ADT 31 / Co 39*) இணைத்து உருவாக்கப்பட்ட தமிழ்நாட்டின் நெல் வகையாகும்.

## வெளியீடு
தமிழக நெல்லை மாவட்டத்தின், அம்பையில் அமைந்துள்ள தமிழ்நாடு நெல் ஆராய்ச்சி நிறுவனம் (*Rice Research Station, Ambasamudram*), 1986 ஆம் ஆண்டு, இவ்வகை நெல்லை வெளியிடப்பட்டதாக அறியப்படுகிறது.

## காலம்
குறுகியகால நெற்பயிர்களில் ஒன்றான இது, 110 - 115 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற குறுங்கால நெற்பயிர்கள், நவரை, சொர்ணவாரி, கார், குறுவை, மற்றும் பின்தாளடி போன்ற பட்டங்கள் (பருவங்கள்) ஏற்றதாக கூறப்படுகிறது.

## சாகுபடி
நீர்ப்பாசன வசதியுள்ள, தமிழகத்தின் அனைத்து மாவட்டங்களிலும், சாகுபடி செய்ய உகந்தப் பகுதியாக கூறப்படும் அம்பை - 16 நெல் வகை, புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது.

## சிறப்புப் பண்புகள்
* இந்த நெல் இரகம் ஒரு ஏக்கருக்கு 5600 கிலோவரை (*5.6 t/ha*) மகசூல் தரக்கூடியது.
* இவ்வகை நெற்பயிர், அதிக வைக்கோல் தருவதாக உள்ளது.
* இந்நேல்லின் அரிசி, வெள்ளை நிறத்தில் குறுகிய குண்டு வடிவில் காணப்படுகிறது.
* இந்த நெல்லை சாகுபடி செய்ய, கார், மற்றும் பின் பிசாணம் போன்ற பருவங்கள் மிகவும் உகந்தது.

## இவற்றையும் காண்க
* பாரம்பரிய நெல்
* இயற்கை வேளாண்மை
* வேளாண்மை

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
1599 இல் இந்தியா

**1599 இல் இந்தியாவில் **நடந்த நிகழ்வுகள்.

## நிகழ்வுகள்
* 20 ஜூன் –  டயமம்பரின் ஆயர்
* இரண்டாம் இப்ராஹிம் அடில் ஷா என்பவரால் நவ்ராஸ்பூர் நிறுவப்பட்டது.   (1624 இல் அழிக்கப்பட்டது).
* 

## பிறப்பு

## மரணங்கள்
* சந்த் பீபீ, ஒரு போா் வீரா். இவர்  பிஜப்பூர் (1580-90) மற்றும் அகமது நகர் (1596-99) பகுதியின் பாெறுப்பாளராக இருந்தார். (பிறப்பு: 1550)
* துறவி ஏக்நாத் என்பவர் எழுத்தாளர் ஆவார். (பிறந்த 1533)

## மேலும் காண்க
* 1599
* இந்திய வரலாற்றின் காலக்கோடு

## குறிப்புகள்

பகுப்பு:ஆண்டு வாரியாக இந்தியா
பகுப்பு:1599
பகுப்பு:16 ஆம் நூற்றாண்டில் இந்தியா
அக்கரை வட்டம்

**அக்கரை வட்டம் என்பது** ஒரு கிராமம் இது  திருவோணம் தாலுகா, தஞ்சாவூர் மாவட்டம், தமிழ்நாடு, இந்தியா.

## விளக்கப்படங்கள்
2001 மக்கள் தொகை கணக்கெடுப்பின்படி, அக்கரை வட்டம்  இருந்தது. மொத்த மக்கள் தொகையில் 1,147 இதில்  576 ஆண்களும்   571 பெண்களும் உள்ளனர். கல்வியறிவு விகிதம் இருந்தது 45.44%.

## குறிப்புகள்

பகுப்பு:தஞ்சாவூர் மாவட்டத்திலுள்ள கிராமங்கள்
அளமதிக்காடு

**அளமதிக்காடு எனும் **ஒரு கிராமம். இது  பட்டுக்கோட்டை தாலுகா , தஞ்சாவூர் மாவட்டம், தமிழ்நாடு, இந்தியாவில் உள்ளது.

## விளக்கப்படங்கள்
2001 மக்கள் தொகை கணக்கெடுப்பின்படி, அளமதிக்காடு கிராமத்தில் மொத்த மக்கள் தொகை 651. அதில் 310 ஆண்களும்  341 பெண்களும் உள்ளனர். பாலின விகிதம் 1100 ஆகும். கல்வியறிவு விகிதம்  70.27 இருந்தது.

## குறிப்புகள்
* 
பகுப்பு:தஞ்சாவூர் மாவட்டத்திலுள்ள கிராமங்கள்
1597 இல் இந்தியா

**1597 இல் இந்தியாவில் **நடந்த நிகழ்வுகள்.

## நிகழ்வுகள்
* மேவாா் மகாராணாவாக முதலாம் அமர் சிங் ஆட்சிக்கு வந்தாா்.இவர் உதய்பூர் பகுதியில் 1620 இல் இறக்கும் வரை ஆட்சிப் புா்ந்தாா். 
* டோம் ஃபிரான்சிஸ்கோ டி காமா ஆகிறது இந்தியாவின் அரசபிரதிநிதி ஆவார்.  ( 1600 வரை)

## பிறப்பு

## மரணங்கள்
* ஜனவரி 19 – மகாராணா பிரதாப், மேவாாின் இந்து ராஜ்புத்திர ஆட்சியாளா் ஆவார். (1540 இல் பிறப்பு)
* பிப்ரவரி 5 –  கோன்சலோ கார்சியா, இந்தியாவில் ரோமன் கத்தோலிக்க பிரான்சிஸ்கன் பிரியர் (1556 இல் பிறந்தார்)

## குறிப்புகள்

பகுப்பு:1957இல் அரசியல்
பகுப்பு:1957
ஆலன்பள்ளம்

**ஆலன்பள்ளம்** என்பது பட்டுக்கோட்டை தாலுகா , தஞ்சாவூர் மாவட்டம், தமிழ்நாடு, இந்தியாவில் அமைந்துள்ள ஒரு கிராமம் ஆகும்.

## விளக்கப்படங்கள்
2001 மக்கள் தொகை கணக்கெடுப்பின்படி, ஆலன்பள்ளம் கிராமத்தில்  மொத்த மக்கள் தொகை 1184 அதில்  537 ஆண்களும்  647 பெண்களும் உள்ளனர். பாலின விகிதம் 1205 ஆகும். கல்வியறிவு விகிதம் 67.77 இருந்தது.

## குறிப்புகள்
* 

பகுப்பு:தஞ்சாவூர் மாவட்டத்திலுள்ள கிராமங்கள்
1605 இல் இந்தியா

**1605 இல் இந்தியாவில் **நடந்த நிகழ்வுகள்.

## நிகழ்வுகள்
* 15 அக்டோபர் இறுதியில் ஆட்சி செய்த முகலாயப் பேரரசர் அக்பரின் ஆட்சி முடிவுபெற்றது. (1556 இல் தொடக்கம்).
* 16 அக்டோபர் - ஜஹாங்கிரின் ஆட்சி தொடங்கியது. (அக்டோபர் 28, 1627 வரை ஆட்சி செய்தாா்) .

## மரணங்கள்
* 15 அக்டோபர் – அக்பர், முகலாய பேரரசர் அக்பா் 63 வது வயதில், 15 அக்டோபாில்  இறந்தார்.

## குறிப்புகள்

பகுப்பு:ஆண்டு வாரியாக இந்தியா
பகுப்பு:1605
அவுரங்காபாத் குகைகள்

**அவுரங்காபாத் குகைகள்** (Aurangabad caves) 12 பௌத்தக் குடைவரை குகைகளின் தொகுப்பாகும். இக்குகைகள் கிழக்கிலிருந்து மேற்காக, அவுரங்காபாத் நகரத்திலிருந்து ஒன்பது கி.மீ. தொலைவில் சயாத்திரி மலையில் அமைந்துள்ளது. 
இக்குகைகள் கிபி 6 முதல் 8-ஆம் நூற்றாண்டு முடிய நிறுவப்பட்டது. இக்குகைகளின் அமைவிடத்திற்கு ஏற்ப மூன்றாகப் பிரிக்கப்பட்டுள்ளது.

இக்குகைகள் இந்தியத் தொல்லியல் ஆய்வகத்தால் தேசிய நினைவுச் சின்னமாகப் பராமரிக்கப்பட்டு வருகிறது. I

இக்குகைகள் ஹுனாயன பௌத்த சமயக் கட்டிடக் கலைநயத்தில் அமைந்த தூபிகளால் புகழ் பெற்றதாகும்.
இக்குகைகளில் ஒன்றில் முதலாம் ஆயிரமாண்டு காலத்திய துர்கை, கணபதி போன்ற இந்துக் கடவுளர்களின் சிற்பங்கள் செதுக்கப்பட்டுள்ளது. மேலும் இக்குகைகளில் எண்ணற்ற தாந்தீரிக பௌத்த தேவதைகளின் சிற்பங்கள் செதுக்கப்பட்டுள்ளது.

## படக்காட்சிகள்

File:1 Aurangabad Buddhist Caves.jpg|அவுரங்கபாத் குகைகள்
File:1 Hinayana style Aurangabad Buddhist Cave with stupa.jpg|ஒரு தூபி 
File:1 dancing goddess with other mothers at Aurangabad Buddhist Caves.jpg|நடனமாடும் தேவதைகள் 
File:2 Vajrayana mother goddesses at Aurangabad Buddhist Caves.jpg|வஜ்ராயன பௌத்த சமயத்தின் தாய்க்கடவுள்
File:A medidating Buddha at Aurangabad Buddhist Caves.jpg|தியான புத்தர் 


## இதனையும் காண்க
* பாண்டவர் குகைகள்

## மேற்கோள்கள்

## வெளி இணைப்புகள்

*Flonnet.com
*ASI
*Video of Aurangabad Caves https://www.youtube.com/watch?v=MnXkn3C5DTo

பகுப்பு:இந்தியத் தொல்லியற்களங்கள்
பகுப்பு:பௌத்த யாத்திரைத் தலங்கள்
பகுப்பு:இந்தியக் குடைவரைக் கோயில்கள்
பகுப்பு:மகாராட்டிரத்தில் உள்ள குகைகள்
பகுப்பு:சத்திரபதி சம்பாஜிநகர் மாவட்டம்
பாண்டவர் குகைகள்

**திரிரஷ்மி லேனி** அல்லது **பாண்டவர் குகைகள்** அல்லது **நாசிக் குகைகள்** (Trirashmi Leni)  மராத்தி மொழியில் *லேனி*  என்பதற்கு *குகை*  என்று பொருள். இதனை பாண்டவர் குகைகள் என உள்ளூர் மக்கள் அழைப்பர். கிமு இரண்டாம் நூற்றாண்டில் நிறுவப்பட்ட ஹுனயான பௌத்த சமயத்தின்  24 குடைவரைக் கோயில்களின் தொகுப்பாகும்.  
18வது எண் கொண்ட குகை பிக்குகள் பிரார்த்தனை செய்யும் சைத்தியமாகவும், பிற குகைகள் பௌத்த பிக்குகள் தங்கும் விகாரங்களாக உள்ளது. 
## அமைவிடம்
இக்குகைகள் இந்தியாவின் மகாராட்டிரா மாநிலத்தின் நாசிக் நகரத்திற்குத் தெற்கில் 80 கி.மீ. தொலைவிலும், பஞ்சவடியிலிருந்து 10 கி.மீ. தொலைவிலும் உள்ளது.

## குகைகள்
இந்த திரிரஷ்மி பௌத்தக் குகைகளை உள்ளூர் மக்கள் தவறுதலாக *பாண்டவர் குகைகள்* என அழைக்கின்றனர். சாதவாகனர் மற்றும் மேற்கு சத்திரபதி அரச குல மன்னர்கள், வணிகர்கள் மற்றும் உள்ளூர் மக்களின் உதவியால், கிமு இரண்டாம் நூற்றாண்டு முதல் கிபி ஐந்தாம் நூற்றாண்டு முடிய, மலையைக் குடைந்தெடுத்து இக்குகைகளை, ஹுனயான பௌத்த பிக்குகள் தங்கும் விகாரங்களாகவும், பிரார்த்தனை செய்யும் சைத்தியங்களாகவும் பயன்படுத்தினர். திரிரஷ்மி எனும் பெயரை *திரங்கு* என இக்குகை கல்வெட்டில் குறிப்பிடப்பட்டுள்ளது. திரிரஷ்மி என்பதற்கு வட மொழியில் மூன்று சூரியக் கதிர் எனப்பொருளாகும்.
இக்குகைகளில் புத்தர் மற்றும் போதிசத்துவர்களின் கற்சிற்பங்கள் உள்ளது. மேலும் இக்குகையில் பௌத்த விகாரங்களும், சைத்தியங்களும் உள்ளது. சில குகைகள் ஒன்றுடன் ஒன்று கல் ஏணியால் இணைக்கப்பட்டுள்ளது.
திரிரஷ்மி மலையின் அடிவாரத்திலிருந்து மலைக் குகைகளுக்கு செல்லப் படிக்கட்டுகள் உள்ளது.

## படக்காட்சிகள்

File:Pandulena Description.jpg|அறிவிப்புப் பலகை
File:Pandavleni Caves near Nasik.jpg|விகாரையுடன் கூடிய குகை  
File:Pandav Lena Praying hall.JPG|சைத்தியம் 
File:Pandav Lena Chaitya.JPG|சைத்தியம், குகை எண் 3
File:Pandav Lena Buddha.JPG|புத்தரின் சிற்பம் 
File:Pandavlene.jpg|
File:Pandavleni Caves Nashik.jpg|
File:Pandulena 3.jpg|
File:Pandav Lena.JPG|



## இதனையும் காண்க
* பௌத்த யாத்திரை தலங்கள்

## மேற்கோள்கள்

*Inscriptions on Cave 10, 13, 15, 16
*http://asi.nic.in/asi_monu_tktd_maha_pandulenacaves.asp 

## வெளி இணைப்புகள்

* Official (Government) website of Nashik District 

பகுப்பு:பௌத்த யாத்திரைத் தலங்கள்
பகுப்பு:இந்தியத் தொல்லியற்களங்கள்
பகுப்பு:நாசிக் மாவட்டம்
பகுப்பு:பௌத்த கட்டிடங்கள்
பகுப்பு:இந்தியக் குடைவரைக் கோயில்கள்
பகுப்பு:மகாராட்டிரத்தில் உள்ள குகைகள்
கட்டளைக்குடியிருப்பு

**கட்டளைக்குடியிருப்பு (Kattalaikudiyiruppu)** இயற்கை எழில் கொஞ்சும் அழகியதோர் கிராமம். இங்குள்ள மக்கள்  இனம் மொழி கடந்து இயற்கையோடு ஒன்றினைந்து வாழ்கின்றனர். பூகோளரீதியில் இக்கிராமமானது இந்தியாவில் தமிழ்நாட்டில் தென்காசி மாவட்டம் செங்கோட்டை வட்டத்தில் தேசிய நெடுஞ்சாலையான 477-இல் (NH 477) அமைந்துள்ளது. இக்கிராமத்தை சுற்றி முன்னும் பின்னும் ஆறு (6) கிராமங்களை உள்ளடக்கி மத்தியஸ்தர் போல் நடுவில் அமைந்துள்ளது. அவை தெற்கே கற்குடி, வேம்பநல்லூர், தவனை வடக்கே இரவியதர்மபுரம், பூலாங்குடியிருப்பு, லாலாக்குடியிருப்பு. இங்கு வாழும் மக்களின் முதன்மை தொழில் விவசாயம். 

இக்கிராமம் கற்குடி கிராம ஊராட்சியின் கீழ் அமைந்துள்ளது. இந்த ஊராட்சியானது கடையநல்லூர் சட்டமன்றத் தொகுதிக்கும் தென்காசி மக்களவைத் தொகுதிக்கும் உட்பட்டதாகும்.

பகுப்பு:திருநெல்வேலி மாவட்டத்திலுள்ள கிராமங்கள்
2-பியூட்டைன்

**2-பியூட்டைன்** (**டைமெதில் அசிட்டிலீன்**, **குரோடோனைலீன்** அல்லது **பியூட்-2-ஐன்**) (*2-Butyne, dimethylacetylene, crotonylene, but-2-yne*) என்பது, (CH3C≡CCH3 என்ற மூலக்கூறு வாய்ப்பாட்டை உடைய ஒரு ஆல்க்கைன் ஆகும். செயற்கையாகத் தயாரிக்கப்படும் இச்சேர்மம்,  திட்ட  வெப்ப அழுத்த நிலையில்,  நிறமற்ற, எளிதில் ஆவியாகக்கூடிய, மூக்கைத் துளைக்கும் வாசனையையுடைய திரவமாகும். 

5-டெகைன் (டைபியூட்டைல்எதின்), 4-ஆக்டைன் (*டைபுரோப்பைல்எதின்*) மற்றும் 3-எக்சைன் (*டைஎதில்எதின்*) ஆகியவற்றுடன் 2-பியூட்டைன் (டைமெதில்எதின்)  சீர்மையான ஆல்க்கைன்களின் தொகுதியை உருவாக்குகின்றது.

## தொகுப்பு  முறை தயாரிப்பு
எத்தனால் கலந்த பொட்டாசியம் ஐதராக்சைடு  கரைசலில் உள்ள 1-பியூட்டைனின் ஒழுங்காக்கும் வினையின் காரணமாக 2-பியூட்டைனானது தயாரிக்கப்படுகிறது.

## பயன்பாடுகள்
2-பியூட்டைன்,  புரோப்பைனுடன்  சேர்த்து, உயிர்ச்சத்து - ஈ -இன் ஒட்டுமொத்தத் தொகுப்பு முறையில் அல்கைலேற்றம் செய்யப்பட்ட ஐதரோகுயினொன்களைத் தொகுக்கப் பயன்படுத்தப்படுகிறது. 

## மேலும் காண்க
* 1-பியூட்டைன்

## மேற்கோள்கள்

பகுப்பு:ஆல்க்கைன்கள்
யுகபுருஷ் (நாடகம்)

***யுகபுருஷ்: மகாத்மாவின் மகாத்மா*** (Yugpurush: Mahatma Na Mahatma) என்பது ஜெயின தத்துவவாதியான ஸ்ரீமத்  ராஜ்சந்திரஜி மற்றும் இந்திய சுதந்திர போராட்டத் தலைவரான மகாத்மா காந்தி ஆகியோருக்கு இடையிலான உறவை அடிப்படையாகக் கொண்ட 2016 ஆண்டைய குஜராத்தி நாடாகமாகும். இந்த நாடகம் காந்தியின் ஆன்மீக பயணத்தை விவரிக்கிறது. இதை உத்தம் காடா எழுதி,  ராஜேஷ் ஜோஷியால் இயக்கப்பட்டது. நாடகத்திற்கான இசை சச்சின் – ஜிகார் அமைத்துள்ளார். இது ஸ்ரீமத் ராஜ்சந்திர மிஷனால் தயாரிக்கப்பட்டது. இந்த நாடகம் இந்தி, மராத்தி, கன்னடம், பெங்காலி, ஆங்கிலம், தமிழ் உள்ளிட்ட ஏழு மொழிகளில் மொழிபெயர்க்கப்பட்டு நடத்தப்பட்டுள்ளது. சிறந்த நாடகத்துக்கான  2016 ஆண்டின்  16 வது வருடாந்திர டிரான்ஸ்மீடியா குஜராத்தி ஸ்கிரீன் மற்றும் மேடை விருதை வென்றது.  2017 சூலை வரை இந்த நாடகம் 733 காட்சிகளை  நிறைவு செய்துள்ளது.
## கதை
அகிம்சையை காந்தி தேர்ந்தெடுப்பதற்குக் காரணமாக இருந்தவர் ராஜ்சந்திரஜி. இவர்தான் காந்தியின் ஆன்மிக குரு. தர்மத்தை ஒருபோதும் தான் இழக்காமல் இருந்ததற்கு ராஜ்சந்திரஜியின் போதனைகள் எப்படி கைகொடுத்தன என்பதை காந்தியே சொல்லும் உத்தியைக் கொண்டதாக, நாடகம் உள்ளது.

பாரிஸ்டர் பட்டம் பெற்று நாடு திரும்பும் காந்தி, ராஜ்சந்திரஜியை முதன் முதலில் சந்திக்கிறார். அவரது சதாவதானி திறமையை அறிந்து, அவரை கடுமையாக பரிசோதனை செய்கிறார். ராஜ்ச்ந்திரஜி கேள்விப்பட்டே இருக்காத பல்வேறு கவிதைகளையும் சட்டவாக்கியங்களையும் காந்தி சொல்லச் சொல்ல ராய்சந்த் அவற்றை அப்படியே திருப்பிச் சொல்கிறார். அவர்களின் உரையாடல் மெல்ல ஆன்மீகத்தின் பக்கம் திரும்புகிறது.  ராஜ்ச்ந்திரஜி சமண மதத்தின் அடிப்படைக் கருத்துகளில் ஆழமான ஈடுபாடு கொண்டவர்.  ராஜ்ச்ந்திரஜியின் பேச்சு அவரை  வசீகரித்ததுவிடுகிறது. அவரது கருத்துகள் காந்தியின் கடைசி காலம்வரை தொடர்ந்து வந்தன.  ராஜ்சந்திரஜி – காந்தி இடையே நேரடியாக சில ஆண்டுகளும், கடிதப் போக்குவரத்து மூலமாக ஏறக்குறைய 10 ஆண்டுகளும் நட்பு நீடித்திருக்கிறது.  காந்தி இவருக்கு சுமார் 200 கடிதங்களை எழுதியுள்ளார். இக்கடிதங்களுக்கு வரும் பதில்களைப் பொருத்தே காந்தியின் வாழ்க்கை அமைந்துள்ளது.  இவர்களுக்கு இடையிலான நட்பின் ஆழத்தை நம் கண்முன் கொண்டுவருகிறது இந்த நாடகம்.
## விருதுகள் மற்றும் பரிந்துரைகள்
* 16 வது வருடாந்திர டிரான்ஸ்மீடியா குஜராத்தி திரை மற்றும் ஸ்டேஜ் விருதுகள் 2016
* சிறந்த நாடகம், மும்பை
* சிறந்த இயக்குநர் (மேடை): ராஜேஷ் ஜோஷி
* சிறந்த துணை நடிகர் (மேடை): புல்கிட் சோலங்கி
* தாதாசாஹேப் பால்கே எக்ஸலன்ஸ் விருதுகள் 2017
* சிறந்த நடிப்பு
## மேற்கோள்கள்

பகுப்பு:இந்திய நாடகங்கள்
பகுப்பு:காந்தியம்
சல்போகொழுமியம்

**சல்போகொழுமியங்கள்** *(Sulfolipids)* என்பவை கந்தகமுள்ள வேதி வினைக்குழு கொழுமிய வகையாகும். சல்போகுயினோவோசில் டையசில்கிளிசரால் எனப்படும் சல்போகொழுமியம் புவியில் அதிக அளவில் காணப்படுகிறது. சல்போகுயினோவோசு மற்றும் டையசில்கிளிசராலின் கிளைகோசைடுகளால் இச்சேர்மம் ஆக்கப்பட்டுள்ளது. தாவரங்களில் கந்தகச் சுழற்சிக்கு சல்போகுயினோவோசில் டைகிளிசரைடுகள் முக்கியமான கூறுகளாக செயல்படுகின்றன. சல்பாடைடு மற்றும் செமினோகொழுமியம் உள்ளிட்டவை பிற முக்கியமான சல்பாடைடுகளாகும். இவை ஒவ்வொன்றும் சல்பேட்டு ஏறிய கிளைக்கோகொழுமியங்களாகும். 
 
## மேற்கோள்கள்

பகுப்பு:சல்பேட்டுகள்
பகுப்பு:கொழுமியங்கள்
ஆழிவாய்க்கால்

**ஆழியவாய்க்கால்** (Alivoikkal) என்பது இந்தியா தமிழ்நாடு தஞ்சாவூர் மாவட்டம், ஒரத்தநாடு வட்டத்தில் உள்ள ஓர் கிராமம் ஆகும். இந்தக் கிராமம் காசவளநாட்டின் மிக முக்கியமான கிராமம் ஆகும் இது காசவளநாட்டின் தலைமைகிராமாக திகழ்கிறது காசவளநாடு தலைமைகிராமம் ஆழியவாய்க்கால்

## மக்கட்தொகை
2011 மக்கள் தொகை கணக்கெடுப்பின்படி, அல்லிவாய்க்காலின் மொத்த மக்கள்தொகை 5053. இதில் 2467 ஆண்களும்,2586 பெண்களும் உள்ளனர். பாலின விகிதம் 1020 இருந்தது. கல்வியறிவு விகிதம் 73.02ஆக இருந்தது.

## மேற்கோள்கள்

* 

பகுப்பு:தஞ்சாவூர் மாவட்டத்திலுள்ள கிராமங்கள்
டிரைபொட்டாசியம் பாசுபேட்டு

**டிரைபொட்டாசியம் பாசுபேட்டு** *(Tripotassium phosphate)* என்பது K3PO4 என்ற மூலக்கூற்று வாய்ப்பாடு கொண்ட ஒரு கனிம வேதியியல்  சேர்மமாகும். அயனி உப்பான இச்சேர்மம் நீரில் கரையக்கூடியதாக உள்ளது. பால்மமாக்கி, நுரைக்கும் முகவர், அடிக்கும் முகவர்  போன்ற பண்புகளைப் பெற்றிருப்பதால் இதை உணவுக் கூட்டுப் பொருளாகப் பயன்படுத்துகின்றனர். கொழுப்பு அமிலங்களுடன் சேர்த்து நுண்ணுயிர் எதிர்ப்பியாக கோழிப்பண்ணை செயல் முறைகளில்  பயன்படுத்துகின்றனர் . N, P2O5, மற்றும் K2O கலப்பில் உரமாகவும் இது பயன்படுகிறது.

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:பாசுபேட்டுகள்
அம்மையகரம்

**அம்மையகரம்**  கிராமம் தஞ்சாவூர் மாவட்டம் , தமிழ்நாடு, இந்தியாவில் உள்ளது. அது  காவேரி டெல்டா பகுதியில் அமைந்துள்ளது. அருகிலுள்ள நகரங்கள் திருக்காட்டுப்பள்ளி (9&#x20;கி. மீ.), பூதலூர் (8&#x20;கி. மீ.) மற்றும் தஞ்சாவூர் (21&#x20;கி.மீ) அமைந்துள்ளன.

இது ஒரு விவசாய கிராமம் கிராமத்தில் பெரும்பாலும் உற்பத்தி செய்வது அரிசி (நெல் வயல்கள்) ஆனால் சில பயிர்களான கரும்பு, வாழை, உளுந்து, எள்ளு, மற்றும் சில போன்றவைவும் பயிரிடப்படுகிறது.  கால்நடை மாடுகள், எருதுகள், ஆடுகள், கோழிகள். மொத்த நிலத்தில் சாகுபடி 90%.சதவீதம் உள்ளன.  மூன்று பருவங்களில் விவசாயம் அம்மையகரம் கிராமத்தில் – குறுவை (ஜூன் முதல் செப்டம்பர் வரை), சம்பா (ஆகஸ்ட் ஜனவரி) மற்றும் தாளடி (செப்டம்பர், அக்டோபர், பிப்ரவரி, மார்ச்) பயிர் இடப்படுகிறது.

பகுப்பு:தஞ்சாவூர் மாவட்டத்திலுள்ள கிராமங்கள்
ஆண்டிக்காடு

**ஆண்டிக்காடு** (*Anaikkadu*) என்பது இந்தியாவின், தமிழ்நாடு மாநிலத்திலுள்ள தஞ்சாவூர் மாவட்டம், பட்டுக்கோட்டை வட்டத்தில் உள்ள ஓர் சிற்றூர் ஆகும்.

## அமைவிடம்
இந்த ஊரானது மாவட்ட தலைநகரான தஞ்சாவூரிலிருந்து 50 கிலோமீட்டர் தொலைவிலும், நல்லம்பள்ளியில் இருந்து 6 கிலோமீட்டர் தொலைவிலும், பட்டுக்கோட்டையில் இருந்து 15 கிலோமீட்டர் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி, ஆண்டிக்காடு கிராமத்தின் மொத்த மக்கள் தொகை 3108. இதில் 1525 ஆண்களும் 1583 பெண்களும் என் இருந்தனர்.

## கோவில்கள்
* உருத்திர கோடிசுவரர் (சிவனுக்கு அர்ப்பணிக்கப்பட்ட ஆலயம்

## பள்ளி
* ஊராட்சி ஒன்றிய நடுநிலை பள்ளி, ஆண்டிக்காடு

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
அலவந்திபுரம்

**அலவந்திபுரம்** (*Alavandipuram*) என்பது இந்தியாவின் தமிழ்நாடு மாநிலம் தஞ்சாவூர் மாவட்டம், பாபநாசம் வட்டத்தில் அமைந்துள்ள ஊராகும். இக்கிராமம் பாபநாசம் சட்டமன்றத் தொகுதிக்கு உட்பட்டதாகும். 

2001 மக்கள் தொகை கணக்கெடுப்பின்படி, அலவந்திபுரம் கிராமத்தின் மொத்த மக்கள் தொகை 1853 ஆகும். அதில் 884 ஆண்களும்  969 பெண்களும் உள்ளனர்.பாலின விகிதம் 1096  இருந்தது . கல்வியறிவு விகிதம் 63.8  இருந்தது .

## மேற்கோள்கள்

* 

பகுப்பு:தஞ்சாவூர் மாவட்டத்திலுள்ள கிராமங்கள்
ஓமாலிகை

**ஓமாலிகை** என்பது மருத்துவக் குணமுள்ளதும், மேனிக்கு மணமூட்டுவதுமான பொருள்கள். மாதவி இந்திர விழாவில் பதினோராடல் முதலான ஆடல்களை அரங்கில் ஆடினாள். இதனைப் பலரும் பார்க்கும்படி ஆடினாள் என்று கோவலன் மாதவியோடு ஊடல் கொண்டிருந்தான். கோவலனின் ஊடலைப் போக்கத் தன் மேனியில் மணம் கமழும்படி ஒப்பனை செய்துகொண்டாள் என்று சிலப்பதிகாரம் குறிப்பிடுகிறது. துவர் (பத்து), மணப்பொருள் (ஐந்து), முப்பத்து இரண்டு வகை ஓமாலிகை ஆகியவை கலந்த மணநீரில் மாதவியை நீராட்டினார்களாம். 

சிலப்பதிகாரத்துக்கு உரை எழுதும் அடியார்க்கு நல்லார் மேற்கோள் பாடல் ஒன்றைத் தந்து 32 வகையான ஓமாலிகைகள் இவை எனக் குறிப்பிடுகிறார். இந்தப் பாடலில் 32 ஓமாலிகைப் பொருள்கள் இவை இவை என உணர்ந்துகொள்ளலாம். 
## மேற்கோள்

பகுப்பு:நறுமணப் பொருட்கள்
மணா, இந்தியா

**மணா** *(Mana)* என்பது இந்தியாவின் உத்தரகாண்ட் மாநிலத்தின் சமோலி மாவட்டத்தில் உள்ள ஒரு கிராமம் ஆகும். தேசிய நெடுஞ்சாலை 58 இன் வடக்கு முனையில்  மணா கிராமம் 3,200 மீட்டர்கள் உயரத்தில் அமைந்துள்ளது. இந்தியா மற்றும் திபெத் எல்லையில் இருந்து 24 கிலோமீட்டர் தொலைவில் மணா கணவாய் தொடங்குவதற்கு முன்பு அப்பாதையில் கடைசியாக இடம்பெற்றுள்ள கிராமம் மணா கிராமம் ஆகும். மேலும், இந்துகளின் புனித நகரான பத்ரிநாத் இங்கிருந்து 3 கி.மீ தொலைவில் உள்ளது மற்றும் இவ்விரு இடங்களும் பாரம்பரிய கலாச்சாரத்தில் இரண்டறக் கலந்துள்ளன.

## மக்கள் தொகை

இக்கிராமத்தில் 558 குடும்பங்களில் 1214 நபர்கள் வசிப்பதாக 2011 ஆம் ஆண்டு மக்கள் தொகை கணக்கெடுப்பு தெரிவிக்கிறது. இம்மக்கள் மார்ச்சா மற்றும் சாட் அல்லது போட்டியாசு இனத்தை சேர்ந்தவர்கள். குளிர் காலங்களில் இப்பகுதி முழுவதும் பனியால் மூடப்பட்டு விடுவதால் மொத்த மக்கள் தொகையும் கீழே தாழ்வான பகுதிகளுக்கு வந்துவிடுகின்றனர். இந்திய எல்லையில் தங்கள் கடைதான் கடைசி தேனீர் கடை என்று இங்குள்ள பல தேனீர் கடையினர் மக்களிடம் கூறுவார்கள் .

## கலாச்சார அடையாளம்

இக்கிராமத்தில் வசிக்கும் மக்கள் பத்ரிநாத் கோயிலுடன் கலாச்சாரப் பிணைப்பு கொண்டவர்கள் ஆவர். முற்காலத்தில் இவர்கள் திபெத்துடன் வாணிபத் தொடர்பு கொண்டிருந்தனர், சுற்றுலா பயணிகள் அதிக அளவில் மணாவிலுள்ள வியாசு கஃபா எனப்பெயரிடப்பட்ட சிறிய குகையை காண வருகின்றனர். மாமுனி வியாசர் இக்குகையில் அமர்ந்துதான்  மகாபாரதம் பாடியதாக நம்பப்படுகிறது . இக்குகையைத் தவிர கணேசு கஃபா என்ற பெயரில் மற்றொரு குகையும் இங்கு உள்ளது. சுற்றுலாப் பயணிகள் இவ்விரு குகைகளையும் காண்பதற்கு பெரும்பாலும் இங்கு வருகின்றனர்.

## பிற சுற்றுலா இடங்கள்

வசுதரா நீர்வீழ்ச்சி, சடோபந்த் ஏரி, பிம் புல் போன்ற பல இடங்கள் மணாவிற்கு அருகில் உள்ளன.

## மேற்கோள்கள்
 
## புற இணைப்புகள்
* http://trekwords.wordpress.com/2008/11/05/on-the-bank-of-satopanth/

பகுப்பு:உத்தராகண்டம்
அம்பை - 17 (நெல்)

**அம்பை - 17** (*ASD 17*) எனப்படும் இந்த நெல் வகை, **ஆடுதுறை - 31**, **[[ரத்னா (ஐ ஈ டி - 1411) (நெல்)|ரத்னா]]**, **ஏ எஸ் பீ - 8**, மற்றும் **ஐ ஆர் - 8**  (*ADT 31 / Rathna / ASP 8 / IR 8*) என நான்கு நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.

## வெளியீடு
தமிழக நெல்லை மாவட்டத்தின், அம்பையில் அமைந்துள்ள தமிழ்நாடு நெல் ஆராய்ச்சி நிறுவனம் (*Rice Research Station, Ambasamudram*), 1989 ஆம் ஆண்டு, இவ்வகை நெல்லை வெளியிடப்பட்டதாக அறியப்படுகிறது.

## காலம்
குறுகியகால நெற்பயிர்களில் ஒன்றான இது, 100 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற குறுங்கால நெற்பயிர்கள், நவரை, சொர்ணவாரி, கார், குறுவை, மற்றும் பின்தாளடி போன்ற பட்டங்கள் (பருவங்கள்) ஏற்றதாக கூறப்படுகிறது.

## சாகுபடி
நீர்ப்பாசன வசதியுள்ள, தமிழகத்தின் அனைத்து மாவட்டங்களிலும், சாகுபடி செய்ய உகந்தப் பகுதியாக கூறப்படும் அம்பை - 17 நெல் வகை, புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது.

## சிறப்புப் பண்புகள்
* இந்த நெல் இரகம், ஒரு ஏக்கருக்கு 5400 கிலோவரை (*5.4 t/ha*) மகசூல் தரக்கூடியது.
* இவ்வகை, நேரடி விதைப்பு முறைக்கு மிகவும் ஏற்றது.
* இந்நேல்லின் அரிசி, சிவப்பு நிறத்தில் குறுகிய குண்டு வடிவில் காணப்படுகிறது.
* இந்த நெல்லை சாகுபடி செய்ய, கார், மற்றும் பின் பிசாணம் போன்ற பருவங்கள் மிகவும் உகந்தது.

## இவற்றையும் காண்க
* பாரம்பரிய நெல்
* இயற்கை வேளாண்மை
* வேளாண்மை

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
அம்பை - 19 (நெல்)

**அம்பை - 19** *(ASD 19)* முன்மொழிவு எண்: *(IET-10436)*; எனப்படும் இந்த நெல் வகை, **இலயனகண்டா** நெல் இரகத்தையும், **ஐ ஆர் - 30** நெல் இரகத்தையும், (*Lainakanda / IR 30*) இணைத்து உருவாக்கப்பட்ட தமிழ்நாட்டின் நெல் வகையாகும்.

## காலம்
மத்தியகால நெற்பயிர்களில் ஒன்றான இது, 120 - 132 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற நடு கால நெற்பயிர்கள், சம்பா, முன் சம்பா, பின் சம்பா, தாளடி, பிசாணம் மற்றும் பின் பிசாணம் போன்ற பட்டங்கள் (பருவங்கள்) ஏற்றதாக கூறப்படுகிறது.

## சாகுபடி
நீர்ப்பாசன வசதியுள்ள, தமிழகத்தின் அனைத்து மாவட்டங்களிலும், சாகுபடி செய்ய உகந்ததாக  கூறப்படும் இந்த நெல் வகை, புதுச்சேரி புறப் பகுதியிலும் சாகுபடி செய்ய பரிந்துரைக்கப்படுகிறது.

## வெளியீடு
தமிழக நெல்லை மாவட்டத்தின், அம்பையில் அமைந்துள்ள தமிழ்நாடு நெல் ஆராய்ச்சி நிறுவனம் (*Rice Research Station, Ambasamudram*), 1995 ஆம் ஆண்டு, இவ்வகை நெல்லை  வெளியிடப்பட்டதாக அறியப்படுகிறது.

## சிறப்புப் பண்புகள்
* இந்த நெல் இரகம் ஒரு ஏக்கருக்கு 5800 கிலோவரை (* 5.8 t/ha*) மகசூல் தரக்கூடியது.
* இதன் நெற்பயிர் குலைநோயை எதிர்க்கும்  திறனுடையது.
* இந்நேல்லின் அரிசி, வெள்ளை நிறத்தில் மெல்லிய அளவில் காணப்படுகிறது.

## இவற்றையும் காண்க
* பாரம்பரிய நெல்
* இயற்கை வேளாண்மை
* வேளாண்மை

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
அம்பை - 20 (நெல்)

**அம்பை - 20** *(ASD 20) சுட்டுப்பெயர்: *'(AS-89044)**, முன்மொழிவு எண்: **(IET-13181)**'' எனப்படும் இந்த [[நெல்]] வகை, **ஐ ஆர் - 18348 - 38 - 3**, **ஐ ஆர் - 25863 - 61 - 32**, மற்றும் **ஐ ஆர் - 58*' (*IR 18348-38-3 / IR 25863-61-32 / IR 58*) என மூன்று நெல் இரகங்களை இணைத்து உருவாக்கப்பட்ட [[தமிழ்நாடு|தமிழ்நாட்டின்]] நெல் வகையாகும்.

== காலம் ==
குறுகியகால நெற்பயிர்களில் ஒன்றான இது, 110 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற குறுங்கால நெற்பயிர்கள், நவரை, சொர்ணவாரி, கார், குறுவை, மற்றும் பின்தாளடி போன்ற பட்டங்கள் (பருவங்கள்) ஏற்றதாக கூறப்படுகிறது.

== சாகுபடி ==
[[நீர்ப்பாசனம்|நீர்ப்பாசன]] வசதியுள்ள, [[தமிழ்நாடு|தமிழகத்தின்]] அனைத்து மாவட்டங்களிலும், சாகுபடி செய்ய உகந்ததாக  கூறப்படும் இந்த நெல் வகை, [[புதுச்சேரி]] புறப் பகுதியிலும் சாகுபடி செய்ய பரிந்துரைக்கப்படுகிறது.

== வெளியீடு ==
[[தமிழ்நாடு|தமிழக]] [[திருநெல்வேலி மாவட்டம்|நெல்லை மாவட்டத்தின்]], [[அம்பாசமுத்திரம்|அம்பையில்]] அமைந்துள்ள [[நெல் ஆராய்ச்சி நிலையம், அம்பாசமுத்திரம்|தமிழ்நாடு நெல் ஆராய்ச்சி நிறுவனம்]], [[1997]] ஆம் ஆண்டு, இவ்வகை நெல்லை  வெளியிடப்பட்டதாக அறியப்படுகிறது.

== சிறப்புப் பண்புகள் ==
* இந்த நெல் இரகம் ஒரு [[எக்டேர்|எக்டேருக்கு]] 5800 கிலோவரை (* 5.8 t/ha'') மகசூல் தரக்கூடியது.
* இதன் நெற்பயிர் குலைநோய், தண்டு துளைப்பான், இலை மடிப்பு, மற்றும் உறை அழுகல் போன்றவைகளை எதிர்க்கும்  திறனுடையது.
* இந்நேல்லின் அரிசி, வெள்ளை நிறத்தில் அரைக் குள்ள அளவில் காணப்படுகிறது.

## இவற்றையும் காண்க
* பாரம்பரிய நெல்
* இயற்கை வேளாண்மை
* வேளாண்மை

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்